CELEX: 62019TN0235
Language: da
Date: 2019-04-04 00:00:00
Title: Sag T-235/19: Sag anlagt den 4. april 2019 — HIM mod Kommissionen

17.6.2019   
            
            
               DA
            
            
               Den Europæiske Unions Tidende
            
            
               C 206/87
            
         
      Sag anlagt den 4. april 2019 — HIM mod Kommissionen
      (Sag T-235/19)
      (2019/C 206/76)
      Processprog: fransk
      
         Parter
      
      
         Sagsøger: Health Information Management (HIM) (Bruxelles, Belgien) (ved advokat P. Zeegers)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagen antages til realitetsbehandling, og der gives sagsøgeren medhold.
               
            
                  —
               
               
                  Det fastslås, at sagsøgeren ikke er betalingspligtig i henhold til debetnotaerne med numrene 3241901815 (94 445,00 EUR) og 3241901886 (121 517,00 EUR), der blev udstedt den 4. februar 2019, og om nødvendigt erklæres disse debetnotaer for ugyldige i medfør af artikel 263 og 264 i traktaten om Den Europæiske Unions funktionsmåde.
               
            
                  —
               
               
                  Europa-Kommissionen tilpligtes at betale samtlige sagsomkostninger og udgifter, hvis størrelse foreløbigt opgøres til 8 000 EUR.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om, at den endelige revisionsrapport ikke blev fremsendt, og at det var umuligt for sagsøgeren at gøre sit synspunkt gældende med kendskab til sagen. Denne manglende fremsendelse har til følge, at de af Kommissionen udstedte debetnotaer ikke er berettigede.
               
            
                  2.
               
               
                  Andet anbringende om, at revisoren og Kommissionen ikke overholdt reglerne om fastsættelse af de støtteberettigede omkostninger. Sagsøgeren har anfægtet den holdning, der blev indtaget af Kommissionen, som med sin afgørelse tilføjede en betingelse, der ikke er fastsat i de gældende tekster på området for bl.a. telearbejde, og således indtog en holdning, der er i strid med den, som Kommissionen selv indtog under de foregående revisioner vedrørende sagsøgeren.